Na temelju čl. 70. st. 2. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18 i 98/19.), a u svezi s čl. 17. st. 3. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13), čl. 43. Zakona o zaštiti na radu (NN br. 71/14, 118/14 i 154/14), čl. 2. st. 1. točke 1., čl. 5. i 6. Zakona o zaštiti osobnih podataka (NN br. 103/03, 118/06, 41/08, 130/11 i 106/12), te čl. 58. Statuta Osnovne škole Kamen-Šine, Split, a nakon prethodnog savjetovanja sa sindikalnim povjerenikom, Školski odbor na sjednici održanoj dana 05.listopada 2020. god., donio je

P R A V I L N I K O V I D E O N A D Z O R U

Članak 1.

Ovim pravilnikom regulirano je prikupljanje obrada i čuvanje osobnih podataka korištenjem sustava video nadzora.

Ovaj pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.

Izrazi koji se koriste u ovom pravilniku, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

Članka 2.

Osnovna škola Kamen-Šine, Split (u daljnjem tekstu: Škola) koristi sustav video nadzora na adresi Gospe od Karmela 1, Split, zbog sigurnosti učenika, radnika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.

Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem video nadzora ograničena je na ispunjenje svrhe iz stavka 1. ovog članka.

U svrhu iz čl. 1. ovog članka u obuhvatu sustava video nadzora su ulazna / izlazna vrata u Školi, hodnici i stubišta u zgradi Škole, atrij škole, školsko dvorište, školska dvorana, školski vrt, parkirališta.

Video nadzorom nisu pokriveni prostori učionica, zbornice, školske knjižnice, kabineti, kancelarije ravnatelja Škole, tajnika, računovodstva, stručno razvojne službe, prostori koji koriste domar i spremačice i sanitarni prostor za učenike i radnike Škole.

Članak 3.

Podaci prikupljeni korištenjem sustava video nadzora nalaze se na snimaču koji se nalazi u uredu ravnatelja.

Pristup podacima, odnosno uvid u sadržaj nastao korištenjem video nadzora ima ravnatelj Škole i stručni suradnik pedagog.

Pristup podacima, odnosno uvid u sadržaj nastao korištenjem sustava video nadzora, moguć je preko monitora koji se nalazi u uredu ravnatelja i mobitelu ravnatelja.

Presnimavanje i pohrana sadržaja nastalog korištenjem video sustava na druge medije, kao i daljnje korištenje istog, dopušteni su isključivo u slučajevima određenim zakonom.

Članka 4.

Podaci prikupljeni korištenjem sustava video nadzora čuvaju se najduže 6 mjeseca, a nakon proteka tog vremena podaci se brišu na odgovarajući način.

U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podaci čuvaju duže od vremena navedenog u st. 1. ovog članka.

Odredba st. 1. ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podaci o takvim događajima mogu čuvati kao dokazni materijal te na pisani zahtjev ustupiti pravosudnim i policijskim tijelima.

Članak 5.

Ravnatelj Škole dužan je osigurati da se na vidnom mjestu pri ulasku u prostor istakne obavijest da se prostor nadzire sustavom tehničke zaštite.

Ravnatelj Škole, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene.

Članak 6.

Ovaj Pravilnik stupa na snagu danom objave na oglasnoj ploči i mrežnim stranicama Škole.

Predsjednica Školskog odbora

Ivana Vrbatović, prof.

Ovaj Pravilnik objavljen je na oglasnoj ploči i mrežnim stranicama Škole dana 09.10..2020.g.

te je s tim danom stupio na snagu.

Ravnatelj:

Bože Ujević, prof.

*KLASA: 602-02/20-01/ 74*

*URBROJ: 2181-171-20-01 Split,09.10. 2020. god.*

Osnovna škola Kamen-Šine,Split

Split,01.10..2020.

SINDIKAT HRVATSKIH UČITELJA

* Marica Serdarević -

Dana 01.10.2020. godine Sindikalnom povjereniku- Marici Serdarević, uručuje se Pravilnik o video nadzoru, zbog savjetovanja o donošenju.

Prijedlog Pravilnik o video nadzoru preuzela dana 1.10.2020. godine.

Marica Serdarević\_\_\_\_\_\_\_\_\_\_\_\_\_\_\_\_\_\_\_\_

Predsjednica SHU daje suglasnost na donošenje Pravilnika o video nadzoru dana 2.10.2020. godine.

Marica Serdarević\_\_\_\_\_\_\_\_\_\_\_\_\_\_\_\_\_\_\_\_